Det å ta opp telefonsamtaler med en iPhone kan være enten klønete eller dyrt.
Det finnes apper der du kan abonnere på tjenester for å få det til -
- men det går også an å bruke en liten dings, og her har jeg en slik.
Den heter RecorderGear PR200.
Den tar opp telefonsamtaler ved hjelp av Bluetooth.
Når denne er koblet til telefonen prater man med den ved å holde den til øret.
Man får rett og slett en telefonsamtale på øret, men det er likevel telefonen man ringer opp med.
Dette er en ganske enkel, liten enhet.
Den kan se ut som et tjukk penn eller en veldig smal mobiltelefon.
Den har noen få knapper. På den ene siden er det volum opp og ned.
Like under er det en Delete-knapp som er veldig vrien å kjenne.
Det er nok fordi det skal være litt vanskelig å slette opptak.
Under den igjen, helt nederst på siden, er det en skyveknapp.
Den kan du skyve opp for å ta opp telefonsamtale. Når den står i midtposisjon er den av.
Når du skyver den ned begynner enheten å ta opp lyd uten telefontilkobling. Da fungerer den som en vanlig, digital opptaker.
Jeg prøver det nå.
Jeg satte knappen ned og da tar den opp det jeg sier nå.
Så skyver jeg knappen opp igjen for å avslutte opptaket.
På den andre siden er det knapper for Forrige, Neste og Spill av.
For å spille av opptaket jeg nettopp gjorde, holder jeg Play-knappen i to sekunder.
"Da tar den opp det jeg sier nå. Så skyver jeg knappen opp igjen for å avslutte opptaket."
Her hører vi det jeg nettopp tok opp.
Det som gjenstår da er knappen på framsiden. Den er for å ta telefonen når det ringer.
Da begynner enheten å ta opp så sant skyveknappen er skyvd opp i Bluetooth-setting.
Dette ser jo litt ut som en stor minnepinne.
Og når du vil overføre noe til en PC, så tar du av et lite lokk helt nederst, og der er det en USB-kontakt.
Den stikker du rett inn i PC-en.
Ønsker du å høre på lydkvaliteten på en slik telefonsamtale, finner du en lenke nede på denne siden.
Det er en lenke til et intervju jeg har gjort med Arne Storli.